hotchpotch/miracl-hf-unified huggingface dataset:
จีซู
คิม จี-ซู (; เกิด 3 มกราคม ค.ศ. 1995) เป็นที่รู้จักในชื่อ จีซู เป็นนักร้องชาวเกาหลีใต้ รู้จักกันในฐานะสมาชิกวงดนตรีเคป็อปจากเกาหลีใต้ แบล็กพิงก์ ในปี ค.ศ. 2016 ที่ก่อตั้งขึ้นโดยวายจีเอ็นเตอร์เทนเมนต์
คิม จี-ซู เกิดเมื่อวันที่ 3 มกราคม ค.ศ. 1995 ในจังหวัดคย็องกี เป็นบุตรคนสุดท้อง ในจำนวน 3 คน จีซูมีพี่สาวอายุมากกว่าเธอห้าปี และพี่ชายอายุมากกว่าเธอหกปี จีซูจบการศึกษาระดับมัธยมตอนต้นที่โรงเรียนมัธยมควาช็อนชุงอัง (Gwacheon Jungang High School) ในจังหวัดคย็องกี และย้ายไปศึกษาต่อในระดับมัธยมตอนปลายที่โรงเรียนมัธยมศิลปะการแสดงโซล (School of Performing Arts Seoul) จนถึง ม. 5 แล้วได้ลาออกไปเป็นศิลปินฝึกหัดของวายจีเอ็นเตอร์เทนเมนต์ในปี ค.ศ. 2011
จีซูผ่านการออดิชันโดยร้องเพลง "ไอแฮพอะเลิฟเวอร์" (I Have a Lover) ของอี อึน-มี และเข้าสังกัดวายจีในฐานะศิลปินฝึกหัดเมื่อเดือนกรกฎาคม ค.ศ. 2011 ในวันที่ 15 มกราคม ค.ศ. 2013 ภาพของจีซูได้ถูกเปิดเผยในบล็อกของบริษัทที่ชื่อ วายจีไลฟ์ โดยจีซูได้รับการยืนยันเป็นคนแรกว่าจะเป็นหนึ่งในสมาชิกเกิร์ลกรุปหญิงกลุ่มใหม่ของวายจี ที่มีกำหนดจะเปิดตัวในช่วงครึ่งปีแรก ด้วยหน้าตาที่ไร้เดียงสา ทำให้ในขณะนั้นเธอถูกเรียกว่าเป็น "สาวปริศนา" (Mystery Girl) เนื่องจากไม่มีการเปิดเผยข้อมูลใด ๆ เลย นอกจากภาพเพียงรูปเดียว หลังสิ้นเดือนมกราคมในช่วงครึ่งปีแรกก็ยังไม่มีข่าวคราวในการเปิดตัวอย่างเป็นทางการ
ในเดือนตุลาคม ค.ศ. 2014 จีซูได้แสดงมิวสิกวิดีโอเพลง "สปอยเลอร์" (Spoiler) ของวงดนตรีแนวฮิปฮอป อีพิกไฮ (Epik High) ต่อมาในเดือนพฤศจิกายน ได้แสดงมิวสิกวิดีโอเพลง "แอมดิฟเฟอเรนต์" (I'm Different) ของไฮ ซูฮย็อน
ในปี ค.ศ. 2015 จีซูได้แสดงภาพยนตร์โฆษณาประกบกับอี มิน-โฮในแบรนด์กระเป๋า แซมโซนาตา และเริ่มเป็นที่รู้จัก เมื่อได้เป็นนางแบบให้กับชุดนักเรียน สมาร์ต (Smart) ร่วมกับไอคอน กลุ่มดนตรีชายร่วมสังกัด ในปีเดียวกันนั้น เธอยังเป็นนักแสดงรับเชิญทางช่องเคบีเอส2 ในละครเรื่อง "โปรดิวเซอร์หน้าใส หัวใจกุ๊กกิ๊ก" ร่วมกับพัก ซันดาราและคัง ซึง-ยุนอีกด้วย
หลังจากได้เป็นหนึ่งในสมาชิกวงแบล็กพิงก์ในปี ค.ศ. 2016 จีซูรับหน้าที่เป็นพิธีกรในรายการ "อินกีกาโย" ตั้งแต่วันที่ 5 กุมภาพันธ์ ค.ศ. 2017 พร้อมกับจินย็อง วงก็อตเซเวน และโดย็อง วงเอ็นซีที
วายจีเอ็นเตอร์เทนเมนต์ประกาศชื่อของจีซูเป็นสมาชิกคนที่สามของวงแบล็กพิงก์เมื่อวันที่ 15 มิถุนายน ค.ศ. 2016 ก่อนที่วงจะเปิดตัวในวันที่ 8 สิงหาคม ค.ศ. 2016 ด้วยเพลง "บูมบายาห์" และ "วิสเซิล" หลังจากการเปิดตัว แบล็กพิงก์ประสบความสำเร็จอย่างสูงด้วยการชนะรางวัลเอเชียอาร์ติสต์อะวอดส์สาขาศิลปินหญิงหน้าใหม่ยอดเยี่ยม รวมถึงรางวัลเมลอนมิวสิกอะวอดส์สาขาศิลปินหน้าใหม่ยอดเยี่ยม และรางวัลโกลเดนดิสก์อะวอดส์สาขาศิลปินหน้าใหม่แห่งปี และอีกสองรางวัลจากเอ็มเน็ตเอเชียนมิวสิกอะวอดส์ ต่อมาในเดือนพฤศจิกายน ค.ศ. 2016 แบล็กพิงก์ออกซิงเกิลอัลบั้มที่สองคือ "สแควร์ทู" กับเพลงหลัก "เพลย์อิงวิทไฟร์" และ "สเตย์"
ปี 2015
ปี 2016
ยูฟารีดจันส์คัพ
ยูฟ่ารีเจี้ยนส์คัพ (อังกฤษ: UEFA Regions' Cup) เป็นการแข่งขันฟุตบอลยุโรปเหมือนกับยูฟ่าแชมเปี้ยนส์ลีก,ยูฟ่ายูโรปาลีก และ ยูฟ่าคัพวินเนอร์สคัพ แต่ต่างกันตรงที่เป็นทีมระดับท้องถิ่นมาแข่งกันและเป็นการแข่งขันแบบสมัครเล่น จัดโดยยูฟ่าเช่นกัน โดยมีทั้งหมด 38 ทีมจาก 38 ชาติ และต้องไปคัดเลือกกันก่อน 8 ทีม
จะมีรอบคัดเลือกก่อนโดยจะนำ 8 ชาติที่ลงสมัครเล่นที่ถูกมองว่าระดับต่ำที่สุด นำมาแข่งกันก่อน เพื่อให้ทีมที่เก่งที่สุดในรอบคัดเลือกลงแข่งขันกับทีมอีกระดับหนึ่ง และจะแข่งกัน 8 กลุ่ม กลุ่มละ 4 ทีม และหาแชมป์กลุ่มไปแข่งรอบแบ่งกลุ่มสุดท้ายโดยมี 8 ทีม 2 กลุ่ม หาแชมป์กลุ่มแข่งชิงชนะเลิศกัน
!width=8%|ฤดูกาล
!width=20%|แชมป์
!width=15%|ผลการแข่งขัน
!width=20%|รองแชมป์
!width=20%|เจ้าภาพ
การผ่าตัดแบบเกลนน์
การผ่าตัดแบบเกลนน์เป็นการผ่าตัดแบบประคับประคองชนิดหนึ่ง ใช้รักษาผู้ป่วยภาวะลิ้นหัวใจไตรคัสปิดไม่เปิด (tricuspid atresia) และเป็นส่วนหนึ่งของลำดับการผ่าตัดเพื่อรักษาผู้ป่วยกลุ่มอาการหัวใจด้านซ้ายมีการเจริญบกพร่องอีกด้วย ปัจจุบันศัลยแพทย์ส่วนใหญ่นิยมทำการผ่าตัดแบบเกลนน์ชนิดสองทิศทางมากกว่า (การผ่าตัดแบบฟอนแทน)
การผ่าตัดนี้ทำโดยเชื่อม superior vena cava เข้ากับ right pulmonary artery
หญิงแกร่งโดบงซุน
"สาวน้อยมหัศจรรย์ โดบงซุน' () เป็นละครโทรทัศน์สัญชาติเกาหลีใต้ นำแสดงโดย พัค โบ-ยอง (Park Bo-young) ในบทบาทของผู้หญิงที่มีความแข็งแรงเหนือธรรมชาติ และ พัค ฮยอง-ชิก (Park Hyung-sik) ในบทบาท CEO บริษัทเกมชื่อดังที่ตกหลุมรักเธอเข้าอย่างจัง ออกอากาศทางสถานีโทรทัศน์ JTBC ทุกวันศุกร์และเสาร์ เวลา 21.00 น. เริ่มฉายตอนแรกวันศุกร์ที่ 24 กุมภาพันธ์ พ.ศ 2560
ละครเรื่องนี้เป็นละครฮิต ประสบความสำเร็จมาก เป็นหนึ่งในอันดับละครที่ฉายทางช่องเคเบิลทีวีที่ทำเรตติ้งได้สูงที่สุด ทุบสถิติเรตติ้งสูงที่สุดของละครที่ฉายทางช่อง JTBC ในช่วงเวลาออกอากาศ และขายลิขสิทธิ์ได้ในหลายประเทศ โดยในประเทศไทย ช่อง 7 HD ได้ลิขสิทธิ์การแพร่ภาพไป และออกอากาศในชื่อ สาวน้อยจอมพลัง โด บงซุน โดยออกอากาศทุกวันเสาร์-อาทิตย์ เวลา 9.45 น. โดยเริ่มตอนแรกในวันที่ 26 สิงหาคม 2560
โด บง-ซุน (Park Bo-young) เกิดมาพร้อมกับความแข็งแรงที่เหนือธรรมชาติ ความแข็งแรงของเธอได้รับการถ่ายทอดจากรุ่นสู่รุ่นเฉพาะกับผู้หญิงในครอบครัวของเธอเท่านั้น ความฝันของเธอคือการได้เป็นนักสร้างเกมที่มีตัวเองเป็นตัวละครหลัก เธอใฝ่ฝันที่จะเป็นผู้หญิงที่ฉลาดเฉลียวและสง่างามที่เป็นสเป็คของ เจ้าหน้าที่ตำรวจ อิน กุก-ดู (Ji Soo) ซึ่งผู้ชายที่เธอชอบ เพราะความแข็งแรงของเธอจึงได้ทำงานเป็นบอดี้การ์ดของทายาทคนรวย อัน มิน-ฮยอก (Park Hyung-sik) ซึ่งเป็น CEO ของบริษัทเกมไอน์ซอฟต์ (Ainsoft) มินฮยอกมีนิสัยชอบเล่น ไม่ชอบระเบียบวินัย และไม่ชอบตำรวจ เขาเพิ่งได้รับข้อความขู่จากคนแปลกหน้าและถูกสะกดรอยตาม
อยู่มาวันหนึ่งมีคดีลักพาตัวต่อเนื่องในย่านโดบงดง ในเขตที่บงซุนอาศัยอยู่และเธอตัดสินใจที่จะจับผู้ร้ายหลังจากที่เพื่อนของเธอเป็นเป้าหมาย โดยความช่วยเหลือของ อัน มินฮยอก ทำให้เธอสามารถควบคุมความแข็งแรงและใช้ในการทำความดีได้ตามที่เธอหวัง ในระหว่างนั้นความสัมพันธ์ระหว่าง โด บงซุน และ อัน มินฮยอก ก็ก้าวขึ้นไปอีกขั้นผู้เขียนละครคือ Baek Mi-kyung ซึ่งเคยเขียนเรื่อง "Beloved Eun-dong" ผู้กำกับละครคือ Lee Hyung-min การถ่ายทำเริ่มในเดือนตุลาคม พ.ศ. 2559
ตัวเลขสีนำเงิน คือเรตติ้งต่ำที่สุด ตัวเลขสีแดง คือเรตติ้งสูงที่สุด
ทางหลวงแผ่นดินหมายเลข 2 (ประเทศโปแลนด์)
ทางหลวงแผ่นดินหมายเลข 2 () เป็นส่วนหนึ่งของเครือข่ายทางหลวงแผ่นดินโปแลนด์ ทางหลวงเส้นนี้เชื่อมจากภาคตะวันตกไปยังภาคตะวันออกของประเทศโปแลนด์ โดยผ่านช่วงชฟีแยต์สกอที่มีพรมแดนประเทศเยอรมนีถึงแตแรสปอลที่มีพรมแดนประเทศเบลารุส และตัดผ่านจังหวัดลูบุช, จังหวัดวีแยลกอปอลสกา, จังหวัดวูช, จังหวัดมาซอฟแช และจังหวัดลูบลิน ทางหลวงแผ่นดินหมายเลข 2 เป็นส่วนหนึ่งของทางหลวงยุโรปอี 30
1982–1992
1982–1992 อาจหมายถึง:
005 (แก้ความกำกวม)
OO5, 005, 0O5, O05 อาจหมายถึง:
ยศทหารกองทัพเรือฝรั่งเศส
บทความนี้ระบุตำแหน่งและยศใช้โดยกองทัพเรือฝรั่งเศส
วิกตอเรีย จัสติซ
วิกตอเรีย ดอว์น จัสติซ (; เกิด 19 กุมภาพันธ์ ค.ศ. 1993) เป็นนักแสดง นักร้อง และนางแบบชาวอเมริกัน เริ่มงานในฐานะนักแสดงเมื่ออายุสิบปี และนับแต่นั้นก็ได้แสดงในภาพยนตร์และละครโทรทัศน์หลายเรื่อง เช่น ละครเรื่อง "โซอีย์ 101" (Zoey 101), "เดอะทรูป" (The Troop), "เดอะเนกเกดบราเธอส์แบนด์" (The Naked Brothers Band), "เดอะเพนกวินส์ออกฟมาดากัสการ์" (The Penguins of Madagascar), "ทรูแจ็กสัน, วีพี" (True Jackson, VP), "วิกตอเรียส" (Victorious), และ "ไอคาร์ลี" (iCarly) ของช่องนิกเกอโลเดียน (Nickelodeon), ละครเรื่อง "อาย์แคนดี" (Eye Candy) ของช่องเอ็มทีวี, ตลอดจนภาพยนตร์เรื่อง "อันโนว์น" (Unknown) และ "เดอะการ์เดน" (The Garden)
นอกจากงานแสดงแล้ว จัสติซยังมีงานดนตรี โดยได้ขับร้องเพลงจำนวนหนึ่งประกอบละครเรื่อง "วิกตอเรียส" และละครเพลงเรื่อง "สเป็กตาคิวเลอร์!" (Spectacular!) ของช่องนิกเกอโลเดียน
เมลวูด
เมลวูด () เป็นสนามฝึกซ้อมของ สโมสรลิเวอร์พูล ที่ตั้งอยู่ในย่าน ในเมืองลิเวอร์พูลโดยใช้เป็นสนามฝึกซ้อมของทีมชุดใหญ่และทีมสำรองขณะที่ทีมเยาวชนมีศูนย์ฝึกอยู่ที่ย่าน ซึ่งสนามซ้อมแห่งนี้ถูกสร้างขึ้นเมื่อ ค.ศ. 1959 ในสมัยที่ บิลล์ แชงคลี เป็นผู้จัดการทีม
วอลเลย์บอลชายชิงแชมป์โลก รุ่นอายุไม่เกิน 19 ปี 2017
วอลเลย์บอลชายชิงแชมป์โลก รุ่นอายุไม่เกิน 19 ปี 2017 () จะจัดขึ้นเป็นครั้งที่ 3 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 19 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ (FIVB) ซึ่งมีกำหนดจัดขึ้นที่ประเทศบาห์เรน ระหว่างวันที่ 25 สิงหาคม – 3 กันยายน ค.ศ. 2017
สหพันธ์วอลเลย์บอลระหว่างประเทศได้เสนอข้อเสนอเพื่อปรับปรุงจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 19 ปี
การจับสลากรอบแบ่งกลุ่มจัดขึ้นที่เมืองมานามา ประเทศบาห์เรน ในวันที่ 20 พฤษภาคม ค.ศ. 2017 บาห์เรนในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก สำหรับ 12 ทีมที่เหลือจะถูกจับสลากในสามแถวถัดไป โดยตัวเลขในวงเล็บเป็นลำดับจากอันดับโลก
พิธีสวนสนามวันชาติสาธารณรัฐจีน
พิธีสวนสนามวันชาติสาธารณรัฐจีน เป็นพิธีสวนสนามของกองทัพสาธารณรัฐจีน จัดขึ่นครั้งแรกเมื่อปี ค.ศ. 1936 เป็นครั้งแรกและครั้งเดียวที่มีการจัดสวนสนามในจีนแผ่นดินใหญ่ เริ่มจัดพิธีนี้อย่างต่อเนื่องนับตั้งแต่ ค.ศ. 1949 ภายหลังการอพยพไปตั้งรัฐบาลจีนคณะชาติที่เกาะไต้หวัน 
ตลอดช่วงสมัยประธานาธิบดี เจียง ไคเชก ได้มีการตรวจพลสวนสนาม ก่อนการเรื่มสวนสนาม จนถึงปี ค.ศ. 1964
นับตั้งแต่ ค.ศ. 1975 กองทหารเกียรติยศสวนสนามปิดท้ายขบวนก่อนเข้ารับโอวาทจากประธานาธิบดี ซึ่งก่อนหน้านั้นกองทหารเกียรติยศสวนสนามเปิดขบวน
ชาลส์ ลาฟตัน
ชาลส์ ลาฟตัน (; 1 กรกฎาคม ค.ศ. 1899 − 15 ธันวาคม ค.ศ. 1962) เป็นนักแสดง นักเขียนบทภาพยนตร์ โปรดิวเซอร์ และผู้กำกับชาวอังกฤษ ลาฟตันเข้าเรียนที่ราชสถาบันศิลปะการแสดง และแสดงมืออาชีพเป็นครั้งแรกในปี ค.ศ. 1926 เขาเป็นที่จดจำจากบทบาทการแสดงในบทพระเจ้าเฮนรีที่ 8 แห่งอังกฤษ ในภาพยนตร์เรื่อง "The Private Life of Henry VIII" (1933) ของอเล็กซานเดอร์ โคดา ที่ทำให้เขาชนะรางวัลออสการ์ สาขานักแสดงนำชายยอดเยี่ยม
ลาฟตันมีผลงานการแสดงภาพยนตร์ 56 เรื่อง ระหว่างปี 1928–1962 ภาพยนตร์ยอดนิยมของเขาได้แก่ "The Barretts of Wimpole Street", "Mutiny on the Bounty", "Ruggles of Red Gap", "Jamaica Inn", "The Hunchback of Notre Dame" และ "The Big Clock" นอกจากอาชีพการแสดงแล้ว เขายังเป็นผู้กำกับให้กับละครบรอดเวย์หลายเรื่องเช่น "The Caine Mutiny Court-Martial" และ "George Don Juan" ของจอร์จ เบอร์นาร์ด ชอว์ เขายังมีผลงานกำกับภาพยนตร์อีกหนึ่งเรื่องคือ "The Night of the Hunter" (1955) ที่นำแสดงโดยโรเบิร์ต มิตชัมและแชลลี วินเทอร์ส
นอกจากความโด่งดังแล้วยังมีนักแสดงชื่นชอบลาฟตันคือ แดเนียล เดย์-ลูวิส ที่ชอบการแสดงของเขา และกล่าวยกย่องลาฟตันว่า "เขาเป็นนักแสดงภาพยนตร์ที่ยิ่งใหญ่ที่สุดในช่วงเวลานั้น"
วัน แบงค็อก
วัน แบงค็อก () เป็นโครงการพัฒนาพื้นที่เชิงพาณิชยกรรมแบบประสม บนพื้นที่ 104 ไร่ หัวมุมถนนพระรามที่ 4 และถนนวิทยุ ซึ่งเดิมเป็นที่ตั้งของโรงเรียนเตรียมทหาร และสวนลุมไนท์บาร์ซาร์ ซึ่งเป็นพื้นที่ของสำนักงานทรัพย์สินพระมหากษัตริย์ บริหารงานโดยบริษัท เกษมทรัพย์วัฒน จำกัด ในกลุ่มทีซีซี ออกแบบแผนแม่บทโครงการโดยสคิดมอร์, โอวิงส์ แอนด์ เมอร์ริลล์ ร่วมกับ บริษัท สถาปนิก 49 จำกัด และบริษัท แปลน แอสโซซิเอทส์ จำกัด โดยใช้เงินลงทุน 120,000 ล้านบาท สูงที่สุดในวงการอสังหาริมทรัพย์ไทย กำหนดเปิดให้บริการระยะแรกภายในปี พ.ศ. 2565 และกำหนดเสร็จสมบูรณ์ทั้งโครงการในปี พ.ศ. 2568
วัน แบงค็อก ประกอบด้วยพื้นที่สำคัญดังนี้
นอกจากนี้ยังจัดสรรพื้นที่ 50 ไร่ เป็นสวนสาธารณะ และยังมีทางเดินใต้ดินเชื่อมโครงการกับรถไฟฟ้ามหานคร สายเฉลิมรัชมงคล สถานีลุมพินี อีกด้วย
ยศทหารกองทัพอากาศฝรั่งเศส
บทความนี้ระบุตำแหน่งและยศใช้โดยกองทัพอากาศฝรั่งเศส
บรอเดริก ครอว์ฟอร์ด
วิลเลียม บรอเดริก ครอว์ฟอร์ด (; 9 ธันวาคม ค.ศ. 1911 – 26 เมษายน ค.ศ. 1986) เป็นนักแสดงชาวอเมริกัน เกิดในฟิลาเดลเฟีย รัฐเพนซิลเวเนีย เป็นบุตรชายของนักแสดง เลสเตอร์ ครอว์ฟอร์ด และ เฮเลน บรอเดริก โดยเขาเริ่มการแสดงตั้งแต่อายุ 21 ปี และเป็นที่รู้จักครั้งแรกในละครบรอดเวย์เรื่อง "Of Mice and Men" ในปี ค.ศ. 1939 ได้ประกบกับแกรี คูเปอร์ในภาพยนตร์เรื่อง "Beau Geste" จากนั้นในปี ค.ศ. 1942 เขารับบทบาทเป็นนักโทษผู้สมรู้ร่วมคิดกับเอดเวิร์ด จี. โรบินสันในภาพยนตร์เรื่อง "Larceny, Inc." ในปี ค.ศ. 1949 ครอว์ฟอร์ดประสบความสำเร็จในอาชีพนักแสดง เมื่อได้รับบทเป็นวิลลี สตาร์ก ตัวละครที่ได้รับแรงบันดาลใจมาจากนักการเมือง ฮิวอี ลอง สำหรับบทนี้ครอว์ฟอร์ดได้รับรางวัลออสการ์ สาขานักแสดงนำชายยอดเยี่ยม
ครอว์ฟอร์ดเสียชีวิตเมื่อวันที่ 26 เมษายน ค.ศ. 1986 อายุได้ 74 ปี ในแลนโชมิราจ รัฐแคลิฟอร์เนีย เขามีชื่ออยู่บนฮอลลีวูดวอล์กออฟเฟมถึง 2 ครั้ง ในสาขาภาพยนตร์และโทรทัศน์
รายนามผู้ว่าการรถไฟแห่งประเทศไทย
ด้านล่างนี้คือรายพระนามและรายนามเจ้ากรมรถไฟ ผู้บัญชาการกรมรถไฟหลวง อธิบดีกรมรถไฟและผู้ว่าการการรถไฟแห่งประเทศไทย
สื่อสองโลก
สื่อสองโลก เป็นละครแนวโรแมนติก คอมเมดี้ แฟนตาซี ผลิตโดย บริษัท ปรากฏการณ์ดี จำกัด สร้างจากบทประพันธ์ของ แก้วเก้า เขียนบทโทรทัศน์โดย คงกะพัน ไชยมะโน, พิชญ อยู่เป็นแก้ว, ชลวิชฐ์ จิรายุเจริญศักดิ์ กำกับการแสดงโดย ชลวิชฐ์ จิรายุเจริญลักษณ์ นำแสดงโดย วรากร ศวัสกร, ปาณิชดา แสงสุวรรณ, บัณฑวิช ตระกูลพานิชย์, จาด้า อินโตร์เร, ณรงค์ฤทธิ์ รัตนภักดี, พรสวรรค์ มะทะโจทย์ ,ช้องมาศ บางชะวง, วรางคนาง วุฑฒยากร ออกอากาศทุกวันจันทร์ - วันอาทิตย์ 18.50 น. ทางช่อง 7 สี ละคร สื่อสองโลก เริ่มตอนแรกวันอังคารที่ 4 เมษายน 2560-วันพุธที่ 3 พฤษภาคม พ.ศ. 2560
อย่าให้ฉันคิด
"อย่าให้ฉันคิด" เป็นซิงเกิลของวงรูม 39ในปี พ.ศ. 2559 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (โอ แว่นใหญ่ ROOM 39) และเรียบเรียงโดย กฤช วิรยศิริ ,Room39 ออกจำหน่ายในวันที่ 18 กรกฎาคม พ.ศ. 2559
เนื้อเรื่องเพลง อย่าให้ฉันคิด เป็นภาคต่อจากเพลง ความจริง ของพระเอกหนุ่ม “กรรณ สวัสดิวัฒน์” ด้วยเรื่องราวรักสามเศร้า ที่ทุกคนไม่เคยรู้ ในฝั่งของเพื่อนสนิทพระเอกที่คอยอยู่เคียงข้าง รับฟังปัญหาหัวใจของพระเอกมาโดยตลอด แต่เขากลับไม่เคยรับรู้เลยว่าคน ๆ นี้แอบคิดไปไกลจนเกินคำว่าเพื่อน
เพลง อย่าให้ฉันคิด ได้อันดับ 3 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 3 ธันวาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชีวิตรักวุ่น ๆ ของมาดามซุปตาร์
ชีวิตรักวุ่นๆของมาดามซุปตาร์ (; ) ละครโทรทัศน์เกาหลีในแนวครอบครัว, ตลก, ดราม่า, โรแมนติก ออกฉายทางสถานีเอสบีเอส ระหว่างวันที่ 16 ตุลาคม ค.ศ. 2012 จนถึงวันที่ 7 เมษายน ค.ศ. 2013 ทุกวันเสาร์และอาทิตย์ ในเวลา 20:40 น. รวมทั้งสิ้น 51 ตอน สำหรับในประเทศไทยออกอากาศทางทรูเอเชียนซีรีส์ ของทรูวิชันส์ ทุกคืนวันพุธ, พฤหัสบดี และศุกร์ เวลา 22.00 น. เริ่มตอนแรก 8 สิงหาคม ค.ศ. 2014
นัม นา-บี (นาบี–나비 แปลว่า "ผีเสื้อ" ในภาษาเกาหลี) นักแสดงหญิงวัย 35 ปี ผู้เป็นดาราระดับซุปเปอร์สตาร์ของวงการบันเทิงเกาหลี แม้นาบีจะอยู่ในวงการนี้มานานกว่า 20 ปี แต่เธอกลับแสดงไม่ได้เรื่องเลย ทุกเรื่องที่เธอแสดงจะมีแค่หน้าเดียวตลอด แต่นาบีเป็นเจ้าแม่พรีเซนเตอร์ เธอมีผลงานโฆษณาเต็มไปหมด โดยเฉพาะสินค้าแฟชั่น เพราะเธอได้รับการยอมรับว่า มีความงามเป็นอมตะและมีเซนส์ทางแฟชั่นสูงมาก ด้วยความเป็นซุปเปอร์สตาร์ทำให้นาบีเป็นคนโผงผาง พูดจาไม่มีมารยาทต่อใคร และใช้ชีวิตห่าม ๆ แม้เธอจะไม่ได้ตั้งใจก็ตาม เธอพบรักกับนักธุรกิจหนุ่มหล่อ คิม จอง-อุก หรือที่เธอเรียกว่า รอย โดยผ่านการแนะนำของ ยุน ซอล-อา ผู้เปรียบเสมือนที่ปรึกษาและเพื่อนของเธอเพียงคนเดียว โดยที่หารู้ไม่ว่าที่แท้ จอง-อุก เป็นนักลงทุนอสังหาริมทรัพย์ที่หลอกเอาเงินลงทุนของผู้อื่นมาทำธุรกิจแล้วก็หลบหนีไปต่างประเทศ โดยที่ร่วมมือกับซอล-อา เพราะซอล-อา ต้องการจะแก้แค้นนา-บี เพราะนา-บีมีอดีตแค้นต่อเธอ ขณะเดียวกัน อี อู-เจ ทายาทเพียงคนเดียวของห้างเวิลด์ ห้างสรรพสินค้าใหญ่ของเกาหลี ผู้เป็นผู้จัดการฝ่ายการตลาด กำลังจะหาดารามาเป็นพรีเซนเตอร์ของห้าง ก็เลือกเอานัม นา-บี จากที่พบกับเธอโดยบังเอิญอย่างไม่น่าประทับใจ
ขณะที่จอง-อุก หนีไปต่างประเทศ นา-บี และแม่ได้ย้ายเข้าไปอยู่ในครอบครัวของจอง-อุก ซึ่งเป็นครอบครัวธรรมดา ๆ ที่ประกอบอาชีพทำร้านอาหารและหมักเต้าเจี้ยว ที่ต่างจังหวัด แม้จะมีวิถีชีวิตที่เรียบง่ายและแตกต่างไปจากที่นา-บีเคยใช้ แต่เธอก็อดทนและปรับตัวให้เข้ากับทุกคนให้ได้
ตัวละครหลัก
ตัวละครประกอบ
เพกกี คาร์ไลล์
เพกกี คาร์ไลล์ เป็นนักแสดงหญิงชาวอังกฤษ
เดซี แคมป์เบลล์
เดซี แคมป์เบลล์ เป็นนักแสดงละครหญิงและนักแสดงละครเงียบชาวอังกฤษ
เฮนรี เคน
เฮนรี เคน (19 มิถุนายน ค.ศ. 1888 – 9 กรกฎาคม ค.ศ. 1962) เป็นนักแสดงชายชาวอังกฤษ
บ๊อบ เพสลีย์
โรเบิร์ต "บ๊อบ" เพสลีย์ ( , 23 มกราคม พ.ศ. 2459 – 14 กุมภาพันธ์ พ.ศ. 2539) อดีตนักฟุตบอลและผู้จัดการทีมฟุตบอลชาวอังกฤษผู้สร้างความยิ่งใหญ่ให้ทีมหงส์แดง ลิเวอร์พูล ในช่วงต้นยุคทศวรรษที่ 70 – ต้นทศวรรษที่ 80
เพสลีย์เริ่มต้นอาชีพนักฟุตบอลกับสโมสรฟุตบอลเล็ก ๆ อย่าง บิช็อป โอ๊คแลนด์ ใน ค.ศ. 1937 ด้วยวัยเพียง 18 ปีกระทั่งทีมหงส์แดง ลิเวอร์พูล ได้ซื้อตัวเข้ามาร่วมถิ่น แอนฟีลด์ เมื่อ ค.ศ. 1939 หรืออีก 2 ปีต่อมาและได้แชมป์ลีกดิวิชัน 1 (เดิม) 1 สมัยในฤดูกาล 1946 – 1947 ซึ่งเป็นฤดูกาลแรกที่ฟุตบอลลีกอังกฤษกลับมาแข่งขันหลังจาก สงครามโลกครั้งที่ 2 ก่อนจะแขวนสตั๊ดกับทีมลิเวอร์พูลเมื่อ ค.ศ. 1954 ด้วยวัย 35 ปีโดยลงเล่นให้ทีมหงส์แดงทั้งสิ้น 253 นัดทำไปได้ 10 ประตู
ใน ค.ศ. 1959 เมื่อ บิลล์ แชงคลี ได้รับแต่งตั้งให้เข้ามาเป็นผู้จัดการทีมลิเวอร์พูลเขาได้ดึงเพสลีย์ให้มาเป็นผู้ช่วยผู้จัดการทีมพร้อมกับพาทีมคว้าแชมป์ลีกดิวิชัน 1 (เดิม) ถึง 3 สมัยกระทั่งแชงคลีประกาศวางมือใน ค.ศ. 1974 เขาได้แต่งตั้งให้เพสลีย์เป็นผู้จัดการทีมสืบต่อจากเขา
ตลอด 9 ปีของการเป็นผู้จัดการทีมลิเวอร์พูลเพสลีย์นำทีมคว้าแชมป์ลีกดิวิชัน 1 (เดิม) 6 สมัย , ยูโรเปียนคัพ 3 สมัย , ยูฟ่าคัพ 1 สมัย , ยูโรเปียนซูเปอร์คัพ 1 สมัย , แชริตีชีลด์ 6 สมัยและ ลีกคัพ 3 สมัยโดยแชมป์รายการสุดท้ายของเพสลีย์คือลีกคัพเมื่อ ค.ศ. 1983 ก่อนจะประกาศวางมือและให้ โจ เฟแกน เข้ามาคุมทีมแทน
เพสลีย์ได้รับตำแหน่งทูตประจำสโมสรและเป็นที่ปรึกษาให้กับ เคนนี แดลกลีช ในระหว่างการเป็นผู้จัดการทีมถึง 2 ปีกระทั่งได้รับตำแหน่งผู้อำนวยการสโมสรใน ค.ศ. 1986 ก่อนจะวางมือเป็นการถาวรใน ค.ศ. 1992 เนื่องจากอาการป่วยด้วย โรคอัลไซเมอร์
เพสลีย์ถึงแก่กรรมด้วยโรคอัลไซเมอร์ที่ป่วยมานานหลายปีเมื่อวันที่ 14 กุมภาพันธ์ ค.ศ. 1996 ในวัย 77 ปี
วิกเตอร์ แม็กลาเกล็น
วิกเตอร์ แอนดรูว์ เดอ เบียร์ เอเวอร์เลจ แม็กลาเกล็น (; 10 ธันวาคม ค.ศ. 1886 – 7 พฤศจิกายน ค.ศ. 1959) เป็นนักมวยและทหารในสงครามโลกครั้งที่หนึ่ง ที่ผันตัวมาเป็นนักแสดงภาพยนตร์ เขาเป็นที่รู้จักในฐานะนักแสดงสมทบที่เปลี่ยนคาแรกเตอร์ไปเรื่อย ๆ (character actor) โดยเฉพาะภาพยนตร์ที่มีฉากหลังเป็นตะวันตก และเคยร่วมงานภาพยนตร์กับจอห์น ฟอร์ดและจอห์น เวย์นถึง 7 เรื่อง แม็กลาเกล็นได้รับรางวัลออสการ์ สาขานักแสดงนำชายยอดเยี่ยมในปี ค.ศ. 1939 สำหรับการแสดงของเขาใน "เดอะอินฟอร์แมร์"
ธงชาติลิกเตนสไตน์
ธงชาติลิกเตนสไตน์ เป็นธงสองสี คือสีน้ำเงินและสีแดง แบ่งครึ่งตามแนวนอน มุมบนด้านคันธงมีรูปมงกุฏ สีน้ำเงินแทนท้องฟ้า สีแดงแทน "ไฟในตอนเย็น" ที่มีการจุดทั่วไปในบ้านเรือน ส่วนมงกุฏแทน "ความเป็นอันหนึ่งอันเดียวของประชาชนและองค์พระประมุข" สีของมงกุฏยังไม่เป็นที่แน่ชัด โดย "เดอะเวิลด์แฟกต์บุ๊ก" และรอยเตอร์สระบุว่าเป็นสีทอง ในขณะที่แหล่งอื่น เช่น สารานุกรมบริตานิการะบุว่าเป็นสีเหลือง
ลิกเตนสไตน์ได้รับการสถาปนาในปี ค.ศ. 1719 ในฐานะราชรัฐของจักรวรรดิโรมันอันศักดิ์สิทธิ์และได้รับเอกราชในปี ค.ศ. 1866 ในช่วงเวลาดังกล่าวมีการเลือกสีน้ำเงินและสีแดงมาประกอบธง ในเดือนตุลาคม ค.ศ. 1921 รัฐธรรมนูญของลิกเตนสไตน์ประกาศใช้ธงนี้อย่างเป็นทางการ ต่อมาในปี ค.ศ. 1936 ระหว่างการแข่งขันกีฬาโอลิมปิกในปีนั้น รัฐบาลลิกเตนสไตน์พบว่าธงชาติของตนคล้ายกับธงชาติเฮติ จึงเสนอให้มีการเพิ่มรูปมงกุฏที่มุมบนด้านคันธง ธงรูปแบบดังกล่าวประกาศใช้เมื่อวันที่ 24 มิถุนายน ค.ศ. 1937
แบร์รี โคอี
แบร์รี เอส. ฮีค็อก (; เกิด 26 พฤศจิกายน ค.ศ. 1934) เป็นนักแสดงชาวอเมริกันที่ปรากฏตัวในภาพยนตร์และโทรทัศน์ตั้งแต่ปี ค.ศ. 1956–1978 เจ้าของรางวัลลูกโลกทองคำสาขาดาวรุ่งชายแห่งปี
แบร์รี ฮีค็อก เกิดในลอสแอนเจลิส รัฐแคลิฟอร์เนีย พ่อของเขา ฟรานซิส เอลเมอร์ "แฟรงก์" ฮีค็อก ทำงานให้กับวอร์เนอร์บราเธอส์และเสียชีวิตด้วยอุบัติเหตุทางรถยนต์ขณะโคอีอายุได้ 6 ปี เขาเข้าเรียนที่มหาวิทยาลัยเซาเทิร์นแคลิฟอร์เนีย และถูกพบโดยแมวมองในระหว่างการเดินทางไปปาล์มสปริงส์ในช่วงกลางคริสต์ทศวรรษ 1950 หลังจากนั้น เขาได้เซ็นสัญญากับทเวนตีท์เซนจูรีฟอกซ์ในฐานะนักแสดง
ภาพยนตร์เรื่องแรก โคอีรับบทเป็นมิสเตอร์เดวิส ในภาพยนตร์เรื่อง "เลิฟมีเทนเดอร์" (1956) ที่นำแสดงโดยเอลวิส เพรสลีย์ ปีถัดมา เขารับบทเป็นร็อดนีย์ แฮริงตัน ในภาพยนตร์เรื่อง "เพย์ตันเพลซ" อิงจากนวนิยายในชื่อเดียวกันของเกรซ เมทาลีอัส ในปี ค.ศ. 1958 เขาปรากฏตัวในภาพยนตร์เรื่อง "เดอะบาร์วาดอส" ของเฮนรี คิง และในปี ค.ศ. 1959 ในภาพยนตร์เรื่อง "บัตน็อตฟอร์มี" ของวอลเตอร์ แลง
ในปี ค.ศ. 1960 โคอีรับบทเป็นสตู คริสเตียน ใน "วันฟุตอินเฮลล์" ร่วมกับแอลัน แลดด์และดอน เมอร์เรย์ ภาพยนตร์เกี่ยวกับชายคนหนึ่งที่สูญเสียภรรยาไป เพราะไม่สามารถจ่ายค่ารักษาได้ ในปีเดียวกันนั้นเอง โคอีได้รับรางวัลลูกโลกทองคำสาขาดาวรุ่งชายแห่งปี ร่วมกับเจมส์ ชิเกตา, ทรอย ดอนนาฮิว และจอร์จ แฮมิลตัน
ในปี ค.ศ. 1962 เขารับบทเป็นฟีลอนใน "เดอะทรีฮันเดรดสปาร์ตันส์" ในปี ค.ศ. 1966 ผู้ช่วยด้านการสื่อสารใน "ท่องทะเลเลือด" และวอลต์ คิลบี ใน "เดอะแคต" เขายังรับบทเป็นเฟรด เซาน์เดอส์ ใน "ดอกเตอร์เดธ: ซีกเกอร์ออฟโซลส์" ในปี ค.ศ. 1973 และรับบทเป็นนักข่าวในภาพยนตร์ชีวประวัติเรื่อง "แมกอาร์เธอร์" แสดงนำโดยนักแสดงเจ้าของรางวัลออสการ์อย่าง เกรกอรี เพก และแสดงภาพยนตร์เป็นครั้งสุดท้ายในบทบาทอาจารย์สอนดำน้ำ ทอม แอนดรูส์ ในภาพยนตร์เรื่อง "จอว์ส 2"
ด้านชีวิตส่วนตัว โคอีแต่งงานกับชาวนอร์เวย์ชื่อ โจรันน์ คริสเตียนเซน (Jorunn Kristjansen) อดีตนางงามจักรวาล 1959 ซึ่งตอนนี้ทำงานเป็นจิตรกร (เกิด ค.ศ. 1940) ลูกชายของพวกเขาชื่อ วิลเลียม ชีว์ โคอี (เกิด ค.ศ. 1966) หลังจากอำลาวงการแสดง โคอีเปิดธุรกิจด้านอาหารเสริมและอาศัยอยู่ในเบรนต์วูด ลอสแอนเจลิส จนถึงปัจจุบัน
ซีลพิลโลว์
ซีลพิลโลว์ () วงอินดี้ป็อปสัญชาติไทยจากค่าย "ปริณามมิวสิค" เป็นที่รู้จักในคอเพลงอินดี้อย่างเพลง "รองเท้าผ้าใบ" , "โพราลอยด์" และ "หนัก" ก่อนที่จะปล่อยอัลบั้มเต็มชุดแรกอย่าง "Camel Traveling" เมื่อปี 2557 วงมักเป็นที่โดดเด่นและพูดถึงอยู่บ่อยครั้งสำหรับนางเอกมิวสิควิดิโอ หลังห่างหายไปถึงสองปี โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน และ อารยา ก็อยู่เบื้องหลังวงดนตรีอย่าง Wave and So พวกเขากลับมาพร้อมซิงเกิ้ลเปิดตัวอัลบั้มชุดที่ 2 "Sensei"
ซีลพิลโลว์มีจุดเริ่มต้นจากการเป็นเพื่อนกันในมหาลัยกรุงเทพของ เฉลิม, ปกรณ์ และอารอน รวมตันเล่นดนตรีในเวลาว่าง หลังจากเรียนจบทุกคนอยากที่จะทำเพลงของตัวเองขึ้นมา จึงนำเดโมเพลงมาเสนอกับค่ายปริณามมิวสิค จากนั้นก็ชักชวน มกรา และ อารยา ผู้ที่มีความสามารถในการแต่งเพลงให้กับศิลปินในค่ายปริณามมิวสิคเข้ามาร่วมเติมเต็มวงในที่สุด พวกเขาปล่อยซิงเกิ้ลแรกในเดือนมกราคม 2556 "รองเท้าผ้าใบ" ซึ่งติดชาร์จวิทยุต่างๆอย่างมาก ก่อนที่จะปล่อยซิงเกิ้ลลำดับที่ 2 "โพลารอยด์" ซึ่งถูกนำไปเป็นเพลงประกอบซี่รียวัยรุ่น ฮอร์โมนส์ วัยว้าวุ่น และซิงเกิ้ลลำดับที่ 3 ขอเมารักให้หัวปักหัวปำ ซิงเกิ้ลลำดับที่ 4 "โอ๋" ซิงเกิ้ลลำดับที่ห้า "หนัก" และซิงเกิ้ลลำดับสุดท้าย "รมิตา" ก่อนจะปล่อยอัลบั้มเต็มชุดแรกในปี 2557 "CAMEL TRAVELING" ในระหว่างนี้มกรา มือกีตาร์ได้ลาออก ได้กฤต พรเสริมสุข มาแทนที่ โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน ก็อยู่เบื้องหลังวง Wave And so ร่วมกับอารยา และยังเป็นทีมงาน Scene Seen Space พวกเขาปล่อยซิงเกิ้ลใหม่หลังห่างหายไปสองปี “Sensei” ซิงเกิ้ลเปิดตัวอัลบั้มชุดที่ 2
สังกัด ปริณามมิวสิค
ลูคัส แบล็ค
ลูคัส ยอร์ก แบล็ค (เกิดเมื่อวันที่ 29 พฤศจิกายน 1982) เขาเป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาทของเขาในซีรีส์โทรทัศน์ CBS เรื่อง American Gothic (1995) และร่วมแสดงในภาพยนตร์เช่น Sling Blade (1996), All the Pretty Horses (2000) " Flash " (1997), Crazy in Alabama Friday Night Lights (2004), Jarhead (2005), The Fast and the Furious: Tokyo Drift (2006), Get Low (2009), Legion (2010) และ Seven Days in Utopia (2011) ตั้งแต่เดือนกันยายนปี 2014 เขาได้รับบทเป็นสายลับพิเศษที่มีชื่อว่า คริสโตเฟอร์ ลาซาลล์ ในซีรีส์โทรทัศน์ CBS เรื่อง NCIS: New Orleans 2014-2017
=ประวัติ=
ลูคัส แบล็ค ร่วมแสดงอยู่ในภาพยนตร์ดราม่ายุคสงครามของแซม เมนเดส เรื่อง Jarhead ซึ่งแสดงนำโดยเจค จิลเลนฮาล, เจมี่ ฟ็อกซ์ และปีเตอร์ ซาร์สการ์ด และในภาพยนตร์ดราม่าเกี่ยวกับฟุตบอลในปี 2004 ของปีเตอร์ เบิร์ก เรื่อง Friday Night Lights ที่เขาแสดงประกบบทกับบิลลี่ บ๊อบ ธอร์นตัน แบล็คมีความสัมพันธ์ที่ยาวนานกับธอร์นตัน ซึ่งเริ่มต้นจากการรับบทอันยากจะลืมเลือนในภาพยนตร์รางวัลออสการ์ของธอร์นตัน เรื่อง Sling Blade เขายังกลับไปร่วมงานกับธอร์นตันอีกครั้งในภาพยนตร์ของคอร์แม็ค แม็คคาร์ธี่ เรื่อง All the Pretty Horses
แบล็คที่ไม่เคยเรียนทางด้านการแสดงมาก่อนเลย ประเดิมผลงานชิ้นแรกตอนอายุ 11 ปี โดยร่วมแสดงกับเควิน คอสต์เนอร์ ในภาพยนตร์ปี 1994 ของจอห์น แอฟเน็ต เรื่อง The War หลังจากนั้นเขาได้ร่วมแสดงในภาพยนตร์ของร็อบ ไรเนอร์ เรื่อง The Ghosts of Mississippi, ผลงานการกำกับเรื่องแรกของแอนโตนิโอ แบนเดอรัส เรื่อง Crazy in Alabama และภาพยนตร์เวอร์ชันจอเงินของร็อบ โบว์แมน เรื่อง The X Files
แบล็คยังร่วมแสดงกับจู๊ด ลอว์ ในภาพยนตร์ของแอนโธนี่ มิงเกลล่า เรื่อง Cold Mountain และในภาพยนตร์อินดี้ เรื่อง Killer Diller และ Deepwater
=ผลงาน=
=รางวัลและการเสนอชื่อเข้าชิง=
องค์กรสาธารณะ
องค์กรสาธารณะ หมายถึง หน่วยงานของรัฐบาลทุกๆประเภท สำหรับประเทศไทย ได้แก่ กระทรวง ทบวง กรม รัฐวิสาหกิจ และองค์การบริหารส่วนท้องถิ่น ประกอบด้วย เทศบาล องค์การบริหารส่วนจังหวัด องค์การบริหารส่วนตำบล กรุงเทพมหานคร และเมืองพัทยา รวมถึงหน่วยงานราชการฝ่ายนิติบัญญัติและฝ่ายตุลาการด้วย
 ประสิทธิผลขององค์การ หมายถึง ความสามารถขององค์การในการบรรลุเป้าหมาย ที่ได้กำหนดไว้ โดยใช้ประโยชน์จากทรัพยากรอย่างคุ้มค่า สมาชิกเกิดความพอใจในงาน และองค์การโดยส่วนรวม สามารถปรับตัว และพัฒนาเพื่อดำรงอยู่ต่อไปได้
พอล มุนี
เฟรดริช เมชีแลม ไมเออร์ เวย์เซนฟรอนด์ (; 22 กันยายน ค.ศ. 1895 – 25 สิงหาคม ค.ศ. 1967) เป็นนักแสดงชาวอเมริกัน เกิดในลวีฟและเติบโตในชิคาโก มีผลงานการแสดงภาพยนตร์ทั้งหมด 25 เรื่อง เข้าชิงรางวัลออสการ์ 4 ครั้ง และได้รับรางวัลออสการ์ สาขานักแสดงนำชายยอดเยี่ยม จากการรับบทเป็นหลุยส์ ปาสเตอร์ ในภาพยนตร์เรื่อง "The Story of Louis Pasteur" (1936) และได้รับรางวัลนักแสดงนำชายยอดเยี่ยมจากเทศกาลภาพยนตร์นานาชาติเวนิส รวมถึงมีผลงานแสดงในละครบรอดเวย์อีกหลายเรื่อง เขายังได้รับรางวัลโทนีสาขานักแสดงนำชายยอดเยี่ยม จากการแสดงในละครบรอดเวย์เรื่อง "Inherit the Wind"
ด้านชีวิตส่วนตัว มุนีเป็นคน "ขี้อายมาก" เขาชอบอ่านหนังสือและไปเดินเล่นกับภรรยาของเขาที่เซ็นทรัลพาร์ก เขามักจะมาถึงโรงละครภายในเวลา 7.30 น. เพื่อเตรียมพร้อมสำหรับการแสดงในคืนนั้น หลังเกษียณจากการแสดงเขาอาศัยอยู่ในแคลิฟอร์เนีย และใช้เวลาไปกับการอ่านหนังสือและฟังวิทยุ พอล มุนี เสียชีวิตจากโรคหัวใจเมื่อวันที่ 25 สิงหาคม ค.ศ. 1967 อายุได้ 71 ปี ร่างของมุนีถูกฝังที่สุสานฟอร์เอเวอร์ฮอลลีวูด ชีวประวัติของเขาเขียนโดยเจอโรม ลอว์เรนซ์ ภาพยนตร์เพลงเรื่อง "Actor: The Paul Muni Story" (1978) สร้างมาจากชีวิตจริงของเขา โดยมีเฮอร์เชล เบอร์นาร์ดี แสดงนำ
โรงเรียนสาธิต
โรงเรียนสาธิต คือ โรงเรียนประถมและมัธยมในกำกับของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของนักศึกษาหรือเด็กฝึกงานเพื่อที่จะเป็นคุณครูในอนาคตหรือเพื่อใช้เป็นสถานที่ศึกษาวิจัยงานต่างๆ
สำหรับโรงเรียนสาธิตในประเทศไทยนั้นจะเป็นโรงเรียนที่จัดตั้งขึ้นภายใต้การดูแลของคณะศึกษาศาสตร์หรือคณะครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของคณะศึกษาศาสตร์หรือคณะครุศาสตร์ก่อนที่นิสิตนักศึกษาจะสำเร็จการศึกษา
การสังเกตการณ์ในห้องเรียนอาจสังเกตการณ์ได้โดยอาจารย์ในมหาวิทยาลัยเพื่อประเมินคุณครูหรือนักเรียนด้วยกระจกหรือกล้องต่างๆที่ถูกซ่อนไว้โดยที่ไม่ให้นักเรียนรู้ว่าอยู่จุดไหน แต่สำหรับโรงเรียนสาธิตในปัจจุบันเกือบทั้งหมดได้มีการเปลี่ยนจากกระจกมาเป็นกล้องวงจรปิดแล้ว แต่ต่างจากโรงเรียนอื่นโดยกล้องวงจรปิดที่ติดตั้งนั้นนักเรียนจะไม่สามารถรู้ได้ว่ากล้องวงจรปิดถูกติดตั้งไว้ที่จุดไหนบ้าง
โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 24 แห่ง ดังนี้
โรงเรียนสาธิตในสังกัดมหาวิทยาลัยราชภัฏ มีทั้งหมด 32 แห่ง ดังนี้
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 4 แห่ง ดังนี้
พโยม จุลานนท์
พันโท พโยม จุลานนท์ เป็นทหาร, นักการเมือง, หัวหน้าพรรคคอมมิวนิสต์แห่งประเทศไทย สมรสกับสมโภช ท่าราบ มีบุตร 3 คน คือ นางอัมพร ทีขะระ, พลเอก สุรยุทธ์ จุลานนท์ อดีตนายกรัฐมนตรี และนภาวดี ศิริภักดี
พโยมเป็นบุตรของพระยาวิเศษสิงหนาถ (ยิ่ง จุลานนท์) แห่งเมืองเพชรบุรี ต้นตระกูลจุลานนท์ ซึ่งเป็นบุตรเขยของพระยาศรีสิทธิสงคราม (ดิ่น ท่าราบ) พโยมกลายเป็นพันธมิตรของจอมพล แปลก พิบูลสงคราม ในคราวรัฐประหารพลเรือตรี ถวัลย์ ธำรงนาวาสวัสดิ์และปรีดี พนมยงค์ ในปี 2490 หลังจากนั้นพโยมก็ไม่เห็นด้วยกับหัวหน้าคณะรัฐประหารและเริ่มปฎิวัติล้มเหลว พโยมจึงต้องลี้ภัยไปยังประเทศจีน ผ่านทางอำเภอแม่สาย และประเทศพม่า
พโยมกลับมาประเทศไทยอีกครั้งในปี พ.ศ. 2500 เพื่อลงเลือกตั้งทั่วไปในเดือนมีนาคม และได้เป็นสมาชิกสภาผู้แทนราษฎรจังหวัดเพชรบุรี ในปีเดียวกันจอมพลสฤษดิ์ ธนะรัชต์ รัฐประหารรัฐบาลจอมพล ป. พโยมก็ได้ลาครอบครัวไปปฏิบัติการใต้ดิน โดยใช้ชื่อ สหายตู้คำตัน ภายหลังจากการเข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย พโยมได้รับการแต่งตั้งเป็นเสนาธิการกองทัพปลดแอกประชาชนไทย
ภายหลังการหลบซ่อนตัวและสงครามซ่องโจรเป็นระยะเวลาเกือบทศวรรษ พโยมเป็นโรคหัวใจล้มเหลว ต้องนำตัวไปรักษาตัวที่ปักกิ่งในปี พ.ศ. 2521 และได้เสียชีวิตในเวลาต่อมา
จัสต์คอส 3
จัสต์คอส 3 () เป็นวิดีโอเกมแอ็กชันผจญภัยโลกเปิด พัฒนาโดยทีมแอวาลานช์สตูดิโอส์ และจำหน่ายโดยสแควร์อีนิกซ์ เกมเปิดตัวในวันที่ 11 พฤศจิกายน ค.ศ. 2014 เป็นเกมที่สามในเกมชุด"จัสต์คอส" และเป็นภาคต่อของเกม"จัสต์คอส 2" ที่จำหน่ายในปี ค.ศ. 2010 เกมจำหน่ายทั่วโลกในวันที่ 1 ธันวาคม ค.ศ. 2015 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน
เนื้อเรื่องเริ่มขึ้นหลังเหตุการณ์ภาคที่แล้วหกปี "จัสต์คอส 3" เล่าเกี่ยวกับตัวเอก ริโก โรดริเกซ ขณะเขาเดินทางกลับมาที่ เมดิชี เมืองสมมุติแถบเมดิเตอร์เรเนียน บ้านเกิดของเขา ภายใต้การปกครองของนายพลเซบาสเตียโน ดี ราเบโย ผู้นำเผด็จการ เกมเล่นด้วยมุมมองบุคคลที่สาม และให้ผู้เล่นสำรวจเกาะเมดิชีในสภาพแวดล้อมแบบปลายเปิด
"จัสต์คอส 3" ได้รับคำวิจารณ์ทั่วไปในด้านดี นักวิจารณ์ยกย่องระบบเกมปลายเปิด กลไกการทำลายล้าง และการเลื่อนระดับตัวสนับสนุนของผู้เล่น ขณะที่มีข้อตำหนิในเรื่องเนื้อเรื่อง ซึ่งมองว่าธรรมดาและไม่มีแรงบันดาลใจ และนักวิจารณ์หลายคนสังเกตถึงปัญหาเกี่ยวกับสมรรถนะ โดยเฉพาะในคอนโซลเกม
วิชชาธรรมกาย
วิชชาธรรมกาย เป็นวิธีเจริญกรรมฐานที่พระมงคลเทพมุนี (สด จนฺทสโร) ค้นพบในปี พ.ศ.2459 ต่อมาจึงแพร่หลายในประเทศไทยและขยายไปยังประเทศอื่น ๆ ในเอเชียตะวันออกเฉียงใต้ด้วย ใช้คำบริกรรมว่า "สัมมาอะระหัง" ขณะเจริญกรรมฐาน จึงเรียกสำนักกรรมฐานสายนี้ว่าสายบริกรรม สัมมา–อรหัง ถือเป็นหนึ่งในห้าสายปฏิบัติตามหลักมหาสติปัฏฐานสูตรที่ได้รับการรับรองจากสำนักงานพระพุทธศาสนาแห่งชาติ
วิธีฝึกคือให้ผู้ปฏิบัตินึกถึงดวงแก้วกลมใสที่ฐานแรกตรงปากช่องจมูก พร้อมกับบริกรรมว่า "สัมมาอะระหัง" จากนั้นนึกเลื่อนดวงแก้วนั้นผ่านฐานต่าง ๆ จนไปหยุดที่ศูนย์กลางกายเหนือระดับสะดือ 2 นิ้วมือ รวมใจให้หยุดลงไปที่ศูนย์กลางนี้ แล้วจะเห็นดวงแก้วที่ละเอียดกว่าซ้อนในดวงแก้วเดิมไปเรื่อย ๆ จากเป็นดวงศีล สมาธิ ปัญญา ดวงวิมุตติ ดวงวิมุตติญาณทัสสนะ มาเห็นเป็นกายมนุษย์ละเอียด จนเป็นกายทิพย์ กายพรหม และกายธรรม (หรือธรรมกาย) ซึ่งละเอียดเป็นลำดับกระทั่งเมื่อถึงกายพระอรหัตละเอียดแล้ว เจริญภาวนาต่อไปก็จะสามารถหลุดพ้นจากกิเลสอย่างถาวรเป็นสมุจเฉทปหานได้
สายธรรมกายเชื่อว่าธรรมกายพระอรหัตเป็นกายที่เที่ยงแท้ เป็นสุข และเป็นอัตตาที่แท้จริง เพราะเป็นพระนิพพานธาตุ เป็นอมตะ สถิตอยู่ในอายตนะนิพพานตลอดไป
สถาบันการอาชีวศึกษาเกษตรภาคตะวันออกเฉียงเหนือ
สถาบันการอาชีวศึกษาเกษตรภาคตะวันออกเฉียงเหนือ () เป็นสถาบันอุดมศึกษาด้านวิชาชีพและเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเกษตรและเทคโนโลยีกลุ่มภาคตะวันออกเฉียงเหนือ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศ และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
สถาบันการอาชีวศึกษาเกษตรภาคตะวันออกเฉียงเหนือ เดิมมีชื่อว่า วิทยาลัยเกษตรและเทคโนโลยีร้อยเอ็ด แรกเริ่มก่อตั้งมีฐานะเป็นโรงเรียนเกษตรกรรมร้อยเอ็ด   สังกัดกองวิทยาลัยเกษตรกรรม  เมื่อวันที่  14  กุมภาพันธ์  พ.ศ. 2520 โดยมีนายไพทูรย์   นนทลี  เป็นผู้บริหารโรงเรียนคนแรก และยกฐานะเป็นวิทยาลัยเกษตรกรรมร้อยเอ็ด  เมื่อปี พ.ศ. 2524   ต่อมาได้ประกาศจัดตั้งเป็นวิทยาลัยชุมชนสาเกตุนคร  ในวิทยาลัยเกษตรกรรมร้อยเอ็ด  ในปี พ.ศ. 2537   และได้รับการเปลี่ยนชื่อเป็นวิทยาลัยเกษตรและเทคโนโลยีร้อยเอ็ด  ในปีพ.ศ. 2539ตามนโยบายปฏิรูปการศึกษาโครงการเกษตรเพื่อชีวิต ของ นายสุขวิช รังสิตพล รัฐมนตรีว่าการกระทรวงศึกษาธิการในขณะนั้น
ต่อมาวันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
จึงมีลทำให้ วิทยาลัยเกษตรและเทคโนโลยีร้อยเอ็ด ยกฐานะเป็น สถาบันการอาชีวศึกษาเกษตรภาคตะวันออกเฉียงเหนือ และรวมเอา วิทยาลัยเกษตรและเทคโนโลยีในกลุ่มภาคตะวันออกเฉียงควบรวมด้วย เพื่อจัดการเรียนการสอนในระดับปริญญาตรีสายปฏิบัติการ
สถาบันการอาชีวศึกษาเกษตรภาคตะวันออกเฉียงเหนือ ได้รับอนุมิติให้เปิดสอนหลักสูตรปริญญาตรีสายเทคโนโลยีหรือสายปฏิบัติการ จากกระทรวงศึกษาธิการ เปิดสอนดังนี้
ระดับปริญญาตรี (สายปฏิบัติการ)
ประกาศไว้  ณ  วันที่  28  กรกฎาคม  2559  โดย  พลเอกดาว์พงษ์ รัตนสุวรรณ  รัฐมนตรีว่าการกระทรวงศึกษาธิการ
ร็อบเบอส์ (เพลง)
"ร็อบเบอส์" () เป็นเพลงของวงดนตรีแนวร็อกชาวอังกฤษ เดอะไนน์ทีนเซเวนตีไฟฟ์ เพลงออกจำหน่ายในวันที่ 26 พฤษภาคม ค.ศ. 2014 ผ่านสังกัดเดอร์ตีฮิต เป็นซิงเกิลที่หกจากอัลบั้มเปิดตัวที่มีชื่อเดียวกับตัวเอง
"ร็อบเบอส์" เป็นเพลงเกี่ยวกับความรักมีแรงบันดาลใจจากภาพยนตร์แนวอาชญากรรม-ตลกหนักเรื่อง "โรมานซ์ ห่ามเดือด" (1993) โดยนำบุคลิกของแพทริเซีย อาร์เควตต์ที่รับบทเป็นแอละแบมา วิตแมน มาเป็นต้นแบบ
หลังจากเพลงถูกปล่อยออกมา "ร็อบเบอส์" อยู่อันดับที่ 179 บนชาร์ตซิงเกิลแห่งสหราชอาณาจักร
มิวสิกวิดีโอเพลง "ร็อบเบอส์" เผยแพร่ครั้งแรกในวันที่ 27 เมษายน ค.ศ. 2014 กำกับโดยทิม แมตเทีย วิดีโอพูดถึงคู่รักคู่หนึ่งที่ปล้นร้านค้าเพื่อหาเงินไป "ซื้อแอลกอฮอล์และยาเสพติด"
คณะทำงานปรับปรุงจากโน้ตในอัลบั้ม "เดอะไนน์ทีนเซเวนตีไฟฟ์"
เพอริโซมา พูเดนส์
เพอริโซมา พูเดนส์ เป็นสายพันธุ์ของมอดวงศ์ผีเสื้อหนอนคืบ
เครมลินแห่งมอสโก
เครมลินแห่งมอสโก () หรือเรียกอย่างง่ายว่า เครมลิน เป็นคำที่ใช้เรียกบริเวณหมู่ตึกและป้อมปราการบริเวณใจกลางกรุงมอสโก ประเทศรัสเซีย ทางใต้เริ่มตั้งแต่บริเวณแม่น้ำมอสโก ทางตะวันออกเริ่มตั้งแต่มหาวิหารเซนต์เบซิลและจัตุรัสแดง ทางตะวันตกเริ่มตั้งแต่สวนอะเล็กซานเดอร์ เครมลินแห่งมอสโกได้รับการขึ้นทะเบียนเป็นมรดกโลกทางวัฒนธรรมโดยยูเนสโกเมื่อ ค.ศ. 1990
เครมลินยังเป็นที่ตั้งของหน่วยงานรัฐบาลหลายแห่ง รวมทั้งที่พำนักของผู้นำรัสเซีย ดังนั้นแล้ว คำว่าเครมลินมักถูกใช้โดยสื่อตะวันตกเพื่อสื่อถึงรัฐบาลโซเวียตหรือรัฐบาลรัสเซีย เหมือนกับที่ใช้คำว่าทำเนียบขาวแทนรัฐบาลกลางสหรัฐ
สถาบันการอาชีวศึกษาเกษตรภาคใต้
สถาบันการอาชีวศึกษาเกษตรภาคใต้ () เป็นสถาบันการอุดมศึกษาด้านวิชาชีพและเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของวิทยาลัยเกษตรและเทคโนโลยีและวิทยาลัยประมงในกลุ่มภาคใต้ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศไทย และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
สถาบันการอาชีวศึกษาเกษตรภาคใต้ เดิมชื่อว่า "วิทยาลัยเกษตรและเทคโนโลยีนครศรีธรรมราช" แรกเริ่มก่อตั้งขึ้นโดยได้รับการประกาศจัดตั้งเมื่อวันที่ 1 มกราคม 2522 ในชื่อ วิทยาลัยเกษตรกรรมสครศรีธรรมราช และเมื่อวันที่ 26 กันยายน 2539 ได้เปลี่ยนชื่อเป็น วิทยาลัยเกษตรและเทคโนโลยีนครศรีธรรมราช เป็นสถานศึกษาสังกัดสำนักงานคณะกรรมการการอาชีวศึกษา  กระทรวงศึกษาธิการ
ต่อมาเมื่อวันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
จึงมีผลทำให้ วิทยาลัยเกษตรและเทคโนโลยีนครศรีธรรมราช ยกฐานะขึ้นเป็น สถาบันการอาชีวศึกษาเกษตรภาคใต้ เพื่อจัดการเรียนการสอนในระดับปริญญาตรีสายปฏิบัติการ และได้รวมเอาวิทยาลัยเกษตรและเทคโนโลยีในกลุ่มภาคใต้ จำนวน 9 แห่ง และวิทยาลัยประมง จำนวน 2 แห่ง ควบรวมเข้าเพื่อจัดตั้งเป็น สถาบันการอาชีวศึกษาเกษตรภาคใต้ โดยมีศูนย์กลางบริหารอยู่ที่ 244 หมู่ที่ 7 ตำบลช้างกลาง อำเภอช้างกลาง จังหวัดนครศรีธรรมราช รหัสไปรษณีย์ 80250 หมายเลขโทรศัพท์ 075-445734 หมายเลขโทรสาร 075-445735 ระยะทางห่างจากจังหวัด 52 กิโลเมตร ระยะทางห่างจากกรุงเทพมหานครประมาณ 764 กิโลเมตร มีพื้นที่ทั้งหมด 783 ไร่ 300 ตารางวา
สถาบันการอาชีวศึกษาเกษตรภาคใต้ ได้รับอนุมิติให้เปิดสอนหลักสูตรปริญญาตรีสายเทคโนโลยีหรือสายปฏิบัติการ จากกระทรวงศึกษาธิการ เปิดสอนดังนี้
วาเนสซ่า บีเวอร์
วาเนสซ่า บีเวอร์ (หรือ ซ่า) เป็นนักร้อง นักแสดง และนางแบบชาวไทย ซึ่งมีผลงานเพลงภายใต้สังกัดเอสพี ศุภมิตร มีผลงานละครที่เป็นที่รู้จัก เช่น สาวน้อยร้อยชั่ง, ปะการังสีดำ, รักใสใส หัวใจเดียวกัน เป็นต้น ปัจจุบันหันมาเป็นผู้จัดละคร ซึ่งผลิตละครให้กับ ช่อง 7 และยังคงรับงานแสดงอยู่เรื่อยๆ
วาเนสซ่า สีมานะชัยสิทธิ หรือชื่อในวงการ วาเนสซ่า บีเวอร์ เป็นทั้งนักร้อง นักแสดง และนางแบบ ลูกครึ่งชาวไทย-เยอรมัน เกิดในประเทศประเทศเยอรมนี เมื่อวันที่ 11 พฤษภาคม พ.ศ. 2520 มีพี่ชายซึ่งเป็นนักแสดงเช่นกันคือ โอลิเวอร์ บีเวอร์ และพี่ชายคนที่สองทำงานด้านเอฟแฟคให่กับภาพยนตร์ต่างประเทศ มาร์คอนันต์ บีเวอร์
วาเนสซ่า บีเวอร์ จบการศึกษาระดับชั้นมัธยมศึกษาที่ โรงเรียนสันติราษฎร์วิทยาลัย และสำเร็จการศึกษาระดับปริญญาตรี มหาวิทยาลัยรังสิต หลังจากนั้นก็เดินทางไปศึกษาต่อที่ประเทศออสเตเรียในระดับปริญญาโท สาขาการโรงแรม
วาเนสซ่า เป็นทั้งนักร้อง นักแสดง และนางแบบ ที่มีชื่อเสียงในยุค 90 มีอัลบั้มชุดแรกและชุดเดียวในแนวสตริงกับสังกัด เอสพี ศุภมิตร แต่ปัจจุบันต้นสังกัดปิดตัวลง เธอออกอัลบั้มใช้ชื่อว่า "Vanessa" ในปีพ.ศ. 2536 มีเพลงที่เป็นที่รู้จักคือเพลง บอกลาเพื่อนเก่า และเพลง อ๊ะ อ๊ะ อย่าเลย เป็นต้น
แต่ผลงานชิ้นแรกของเธอ เธอเริ่มเข้าวงการมาตั้งแต่วัย 9 ขวบ จากการแสดงภาพยนตร์เรื่อง "ชมพู่แก้มแหม่ม" ซึ่งได้รับบทบาทเป็นนางเอกในวัยเด็ก หลังจากนั้นก็มีผลงานการแสดงตามมาหลายๆเรื่อง เช่น ภาพยนตร์เรื่อง หัวใจสี่สี, ละครเรื่อง ปะการังสีดำ, ละครเรื่อง บ้านสีขาวกับดาวดวงเดิม เป็นต้น
ด้านชีวิตส่วนตัว สมรสกับ นายกฤษณัฏฐ์ สีมานะชัยสิทธิ หรือ "ตี้" โดยมีบุตรชายด้วยกัน 2 คน ชื่อ "น้องวินเธอร์"(คนโต) และ "น้องสกาย"(คนเล็ก). ปัจจุบัน เป็นผู้จัดละคร ช่วยพี่ชายโอลิเวอร์ บีเวอร์ ผลิตละครให้กับช่อง7 และเปิดบริษัทให้เช่าอุปกรณ์กล้องเพื่อถ่ายละคร ร่วมกับสามี
การเลือกตั้งประธานาธิบดีประเทศเวียดนาม ค.ศ. 2007
การเลือกตั้งประธานาธิบดีประเทศเวียดนาม ค.ศ. 2007 เกิดขึ้นเมื่อวันที่ 24 กรกฎาคม ค.ศ. 2007 เป็นการเลือกตั้งทางอ้อม ซึ่งเหงียน มิญ เจี๊ยต ได้รับคะแนนโหวตมากถึง 98.78% และได้เป็นประธานาธิบดีประเทศเวียดนาม
เรย์ มิลแลนด์
เรย์ มิลแลนด์ (; 3 มกราคม ค.ศ. 1907 – 10 มีนาคม ค.ศ. 1986) เป็นนักแสดงและผู้กำกับชาวเวลส์ มีผลงานการแสดงระหว่างปี ค.ศ. 1929–1985 เจ้าของรางวัลออสการ์และรางวัลลูกโลกทองคำ มีชื่อเสียงจากภาพยนตร์เรื่อง "ไดอัลเอ็มฟอร์เมอเดอร์" (1954) และ "เลิฟสตอรี" (1970)
มิลแลนด์เติบโตขึ้นในแกล็มมอร์แกน เขาเริ่มการแสดงตั้งแต่อายุ 22 ปี และรับบทนำครั้งแรกใน "เดอะฟลายอิงสกอตแมน" ด้วยกระแสของภาพยนตร์เรื่องนี้นำไปสู่การเซ็นสัญญากับเอ็มจีเอ็มนานถึง 9 เดือน หลังจากหมดสัญญากับเอ็มจีเอ็ม เขาย้ายไปสหรัฐอเมริกาและเซ็นสัญญาใหม่กับพาราเมาต์
มิลแลนด์เริ่มมีชื่อเสียงอย่างเห็นได้ชัด เมื่อเขาได้รับบทนำในภาพยนตร์เรื่อง "เดอะจังเกิลพรินเซส" (1936) คู่กับนักแสดงหน้าใหม่ โดโรธี ลอมร์ มิลแลนด์เซ็นสัญญากับพาราเมาต์เกือบ 20 ปี และได้รับรางวัลออสการ์ จากภาพยนตร์เรื่อง "เดอะลอสต์วีกเอนด์" (1945) นอกจากนี้เขายังเป็นที่จดจำในภาพยนตร์เรื่อง "เดอะเมเจอร์แอนด์เดอะไมเนอร์" (1942), "เดอะบิกคล็อก" (1948) และ "เดอะทีฟ" (1952) ที่ทำให้เขาได้เข้าชิงรางวัลลูกโลกทองคำเป็นครั้งที่สอง หลังหมดเซ็นสัญญากับพาราเมาต์ เขาหันตัวไปเป็นผู้กำกับและแสดงละครโทรทัศน์ตลอดช่วงที่มีชีวิตอยู่
ด้านชีวิตส่วนตัว มิลแลนด์แต่งงานกับเมอเรียล ฟรานเซส เวเบอร์ ในปี ค.ศ. 1932 พวกเขาใช้ชีวิตร่วมกันจนมินแลนด์เสียชีวิตในปี ค.ศ. 1986 ทั้งคู่มีลูกชายหนึ่งคนชื่อ แดเนียล (เกิดปี ค.ศ. 1940) และบุตรบุญธรรมชื่อ วิกตอเรีย มิลแลนด์มีเรื่องอื้อฉาวจากการมีความสัมพันธ์กับดาราดังอย่าง เกรซ เคลลี ขณะถ่ายทำภาพยนตร์เรื่อง "ไดอัลเอ็มฟอร์เมอเดอร์"
ลูกชายของเขา แดเนียล มิลแลนด์ เคยปรากฏตัวในบทบาทเล็ก ๆ ช่วงคริสต์ทศวรรษ 1960 เขาเสียชีวิตในเดือนมีนาคม ค.ศ. 1981 อายุได้ 41 ปี จากการฆ่าตัวตาย โดยพบปืนไรเฟิลข้าง ๆ ตัวเขาบนเตียง และมีเลือดไหลออกมาจากศีรษะ
อิสมาแอล เบญอิบรอฮีม
นายอิสมาแอล เบญอิบรอฮีม (เกิด 4 กันยายน พ.ศ. 2500) สมาชิกสภาผู้แทนราษฎรจังหวัดปัตตานี 3 สมัย
อิสมาแอล เบญอิบรอฮีม เกิดเมื่อวันที่ 4 กันยายน พ.ศ. 2500 สำเร็จการศึกษา ระดับปริญญาตรี ด้านอิสลามศึกษา จาก Umm Al-Qura University ประเทศซาอุดิอาระเบีย และ ระดับปริญญาโท ศิลปศาสตรมหาบัณฑิต จาก สถาบันบัณฑิตพัฒนบริหารศาสตร์
อิสมาแอล เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดปัตตานี ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกตั้งติดต่อกัน รวม 3 สมัย
อิสมาแอล เบญอิบรอฮีม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
แบร์ชเทิสกาเดิน
แบร์ชเทิสกาเดิน () เป็นเทศบาลในรัฐบาวาเรีย ประเทศเยอรมนี เป็นเทศบาลซึ่งตั้งอยู่บริเวณเทือกเขาไบเอิร์นแอลป์ ใกล้กับชายแดนประเทศออสเตรีย อยู่ห่างจากเมืองซาลซ์บูร์กไปทางใต้ราว 30 กิโลเมตร และอยู่ห่างจากนครมิวนิกไปทางตะวันออกเฉียงใต้ราว 180 กิโลเมตร บริเวณทางใต้ของเมืองเป็นที่ตั้งของอุทยานแห่งชาติแบร์ชเทิสกาเดินและเวิ้งหุบเขาอีกสามแห่ง
แบร์ชเทิสกาเดินเป็นที่ตั้งของภูเขาวัทซ์มันน์ (Watzmann) ซึ่งสูงเป็นอันดับ 3 ในเยอรมนีด้วยความสูง 2,713 เมตร ถือเป็นหนึ่งในสถานที่ปีนยอดนิยม นอกจากนี้ยังเป็นที่ตั้งของทะเลสาบเคอนิง ซึ่งเป็นทะเลสาบธารน้ำแข็งซึ่งมีความลึก แบร์ชเทิสกาเดินเป็นเมืองที่มีทัศนียภาพงดงาม ผู้นำนาซีเยอรมนีอย่างอดอล์ฟ ฮิตเลอร์ มีบ้านพักตากอากาศที่ชื่อ "แบร์กฮอฟ" อยู่ในเมืองนี้และยังมี "รังอินทรี" อยู่บนยอดเขาเคลชไตน์ ส่วนผู้นำระดับสูงคนอื่นๆอย่าง แฮร์มันน์ เกอริง, โยเซฟ เกิบเบลส์ และอัลแบร์ท ชเปียร์ ก็มักเดินทางมาพักตากอากาศที่เมืองนี้อยู่บ่อยครั้ง
นางสาวไทย (เพลงซีซันไฟฟ์)
นางสาวไทย เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 15 สิงหาคม พ.ศ. 2559 ในร้านค้าไอทูนส์
เนื้อหาของเพลงนี้ ได้พูดถึงผู้หญิงทุกคนที่มีความสวยในแบบของตัวเอง ที่ Season Five รู้สึกว่า เมืองไทยนั้นเต็มไปด้วยผู้หญิงสวยไม่ว่าจะในโลกโซเชียลหรือจากเวทีการประกวดต่างๆ อย่างตอนเวลาที่เศร้าโศกเสียใจ ความสดใสความน่ารักของผู้หญิงจะทำให้ความเศร้าอยู่กับเราได้ไม่นาน
ด้วยความปรารถนาดี
ด้วยความปรารถนาดี เป็นซิงเกิลของจิรากร สมพิทักษ์ ในปี พ.ศ. 2559 สังกัดค่ายเพลงแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์
โดยเพลงนี้พูดถึงเพลงที่เปรียบเสมือนเป็นตัวแทนของคนที่ยอมเสียสละ ยอมเป็นฝ่ายเสียใจ เพื่อให้คนรักได้พบเจอกับสิ่งที่ได้วาดฝันเอาไว้
เพลงนี้ยังมีหนังสั้น 3 เรื่องภายใต้ชื่อ ด้วยความปรารถนาดี Short Film Project ที่ปล่อยออกมาเรียบร้อยแล้วนั้นก็ไม่ได้มีเพียงแค่มุมมองด้านความรักเพียงอย่างเดียว โดยเรื่องแรกจะสื่อสารถึงความปรารถนาดีของคนแปลกหน้า เรื่องราวของชายหนุ่มที่หลงรักเน็ตไอดอล (นำแสดงโดย อลิส – อริสรา กาพย์เดโช เน็ตไอดอลชื่อดัง) ต่อด้วยความปรารถนาดีเพื่อสังคม ซึ่งถ่ายทอดผ่านชีวิตจริงของแท็กซี่ใจดีซึ่งเป็นที่พูดถึงกันในวงกว้างในโลกโซเชียล และปิดท้ายด้วยเรื่องราวความปรารถนาดีของเพื่อนกับมิตรภาพที่ไม่อาจลบเลือนนั่นเอง
เพลง ด้วยความปรารถนาดี ติดอันดับสูงสุด 4 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560
วงศ์พุทธรักษา
วงศ์พุทธรักษา (Cannaceae) เป็นวงศ์ของพืชใบเลี้ยงเดี่ยว มีสมาชิกสกุลเดียวคือสกุลพุทธรักษา () พบกระจายในหลายบริเวณ ตั้งแต่เทือกเขาแอนดีส ฮาวาย ทวีปออสเตรเลีย ประเทศเวียดนาม ประเทศสาธารณรัฐประชาชนจีน จนถึงประเทศอินโดนีเซีย
บริษัทเครือข่ายคมนาคม
บริษัทเครือข่ายคมนาคม (transportation network company ย่อว่า TNC) เชื่อมต่อผู้โดยสารกับคนขับรถให้บริการผ่านทางเว็บไซต์หรือแอป โดยมีการให้บริการทั้งระบบแท็กซี่ที่สามารถรับผู้โดยสารได้ตามกฎหมายของแต่ละประเทศ หรือผู้ขับรถยนต์ส่วนบุคคลที่มีความประสงค์บริการรับส่งผู้โดยสาร รายชื่อบริษัทที่เป็นที่รู้จักในการให้บริการด้านนี้ อาทิ Uber, Grab, Didi Kuaidi, Lyft, Via, Ola Cabs, Dryver และบริษัทสตาร์ตอัปอื่นๆ อย่าง Gett, Cabify, goCatch,GoCar, GO-JEK, Careem, Wingz, Taxify, Easy Taxi, Fasten เป็นต้น โดยบริษัทเครือข่ายคมนาคมเป็นตัวอย่างของเศรษฐกิจการแบ่งปัน
คำว่า transportation network company เริ่มถูกนิยามขึ้นในปี 2556 ที่รัฐแคลิฟอร์เนีย
การโจมตีเคมีที่คอนชัยคูน พ.ศ. 2560
วันที่ 4 เมษายน 2560 เมืองคอนชัยคูน (Khan Shaykhun) ในเขตผู้ว่าการอิดลิบ ประเทศซีเรีย ซึ่งตะห์รีรุชชามควบคุมอยู่ ถูกโจมตีทางอากาศด้วยแก๊สซาริน ตามด้วยการถูกพิษเคมีของพลเรือนขนานใหญ่ เหตุดังกล่าวทำให้มีผู้เสียชีวิตอย่างน้อย 58 คน และบาดเจ็บกว่า 300 คน ตามข้อมูลของหน่วยงานสาธารณสุขอิดลิบ
หากยืนยัน เหตุโจมตีดังกล่าวจะเป็นการใช้อาวุธเคมีครั้งที่มีผู้เสียชีวิตสูงสุดในสงครามกลางเมืองซีเรียนับตั้งแต่การโจมตีเคมีที่ฆูเฏาะฮ์ในปี 2556 ดอนัลด์ ทรัมป์ ประธานาธิบดีสหรัฐ และรัฐมนตรีว่าการกระทรวงการต่างประเทศสหราชอาณาจักร บอริส จอห์นสัน กล่าวโทษเหตุดังกล่าวว่ากำลังของประธานาธิบดีซีเรียบัชชาร อัลอะซัดเป็นผู้ลงมือ ฝ่ายรัฐบาลรัสเซียและซีเรียกล่าวว่าเกิดจากกองทัพอากาศซีเรียทำลายโกดังอาวุธเคมีของฝ่ายกบฏในละแวกนั้น
สหรัฐตอบโต้โดยปล่อยขีปนาวุธร่อน 59 ลูกใส่ฐานทัพอากาศชะอิรัต ซึ่งสันนิษฐานว่าเป็นบ่อเกิดของเหตุโจมตีดังกล่าว
ยังไกล
"ยังไกล" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย อนุวัฒน์ สงวนศักดิ์ภักดี ,จน The Dey และเรียบเรียงโดย ศุภวิญญ์ มุ่งมาตร ออกจำหน่ายในวันที่ 15 กันยายน พ.ศ. 2559
มิวสิกวีดีโอนี้ถ่ายทำที่เขื่อนศรีนครินทร์ กาญจนบุรี กำกับของ “หนุ่ย- ศุทธสิทธิ์ เดชอินทรนารักษ์” โดยเนื้อหาเป็นเรื่องราวของกลุ่มเพื่อนนักศึกษาที่ไปเที่ยวกันช่วงปิดเทอม โดยพระเอก ของเรื่อง “พีท” แอบชอบนางเอก “ฮานะ” (ตูน พิมพ์ปวีณ์) ซึ่งเพิ่งจะเลิกราก ทำให้พีทเริ่มมีความหวังอีกครั้ง
เพลง "ยังไกล" ติดอันดับสูงสุด 2 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร เป็นก้าวสำคัญของการออกจากสหภาพยุโรปของสหราชอาณาจักร ที่เรียกกันทั่วไปว่า เบร็กซิต นั้น การใช้ข้อ 50 (2) เป็นการแจ้งอย่างเป็นทางการต่อคณะมนตรียุโรปซึ่งความจำนงของรัฐสมาชิกในการออกจากสหภาพยุโรปเพื่อเริ่มการเจรจาออกตามที่กำหนดโดยสนธิสัญญาว่าด้วยสหภาพยุโรป
กระบวนการออกจากสหภาพยุโรปนั้นเริ่มด้วยการลงประชามติซึ่งจัดในเดือนมิถุนายน 2559 ซึ่งเห็นชอบให้บริเตนออกจากสหภาพยุโรป ในเดือนตุลาคม 2559 นายกรัฐมนตรีสหราชอาณาจักร เทเรซา เมย์ ประกาศว่าจะใช้ข้อ 50 ใน "ไตรมาสแรกของปี 2560" วันที่ 24 มกราคม 2560 ศาลสูงสุดวินิจฉัยในคดีมิลเลอร์ด้วยเสียงข้างมากว่ากระบวนการดังกล่าวมิอาจเริ่มได้โดยปราศจากพระราชบัญญัติอนุญาต และวินิจิฉัยเป็นเอกฉันท์ค้านข้อเรียกร้องของรัฐบาลสกอตแลนด์เรื่องการโอนอำนาจของส่วนกลางให้ส่วนท้องถิ่น ต่อมาในเดือนมีนาคม 2560 จึงมีการตราพระราชบัญญัติ (การแจ้งออกจาก) สหภาพยุโรปปี 2017 (European Union (Notification of Withdrawal) Act 2017) ซึ่งมอบอำนาจให้นายกรัฐมนตรีใช้ข้อ 50 ได้
การใช้ข้อ 50 ของสหราชอาณาจักรเกิดขึ้นเมื่อวันที่ 29 มีนาคม 2560 เมื่อเซอร์ทิม บาร์โรว์ ผู้แทนถาวรสหราชอาณาจักรประจำสหภาพยุโรป มอบจดหมายที่นายกรัฐมนตรีเทเรซา เมย์ ลงนาม ให้แก่ดอนัลต์ ตุสก์ ประธานคณะมนตรียุโรปในกรุงบรัสเซลส์ อย่างเป็นทางการ จดหมายดังกล่าวยังมีความจำนงของสหราชอาณาจักรในการออกจากประชาคมพลังงานปรมาณูยุโรปด้วย หมายความว่า สหราชอาณาจักรจะเลิกเป็นสมาชิกของสหภาพยุโรปภายในเดือนเมษายน 2562 เว้นแต่สหราชอาณาจักรและสหภาพยุโรปเห็นพ้องกันให้ขยายเวลาการเจรจา
อาร์ต คาร์นีย์
อาร์เธอร์ วิลเลียม แมทธิว "อาร์ต" คาร์นีย์ (; 4 พฤศจิกายน ค.ศ. 1918 – 9 พฤศจิกายน ค.ศ. 2003) เป็นนักแสดงชาวอเมริกัน เขาเป็นที่รู้จักอย่างดีในบทเอ็ด นอร์ตัน ในละครซิตคอมเรื่อง "The Honeymooners" (1955) และได้รับรางวัลออสการ์ สาขานักแสดงนำชายยอดเยี่ยม จากบทบาทการแสดงในภาพยนตร์เรื่อง "Harry and Tonto" (1974)
อาร์ต คาร์นีย์ เกิดเมื่อวันที่ 4 พฤศจิกายน ค.ศ. 1918 เขาเป็นบุตรคนสุดท้องในจำนวน 6 คน (แจ็ก, เนด, โรเบิร์ต, เฟรด และฟิล) เกิดในเมานต์เวอร์นอน นิวยอร์ก เขาเป็นบุตรชายของเฮเลน (สกุลเดิม ฟาร์เรล) และ เอ็ดเวิร์ด ไมเคิล คาร์นีย์ เป็นนักหนังสือพิมพ์และนักประชาสัมพันธ์ ครอบครัวของเขาเป็นชาวอเมริกันเชื้อสายไอริชและศรัทธาในนิกายโรมันคาทอลิก เขาเข้าเรียนที่โรงเรียนมัธยมเมานต์เวอร์นอน คารนีย์เข้ารับราชการในกองทัพบกสหรัฐ ตำแหน่งทหารราบและพลปืนกลในสงครามโลกครั้งที่สอง ระหว่างเข้าร่วมการบุกครองนอร์ม็องดีในกองพันทหารราบที่ 28 เขาได้รับบาดเจ็บโดยถูกกระสุนยิงเข้าที่บริเวณขาขวา จนทำให้เขาต้องเดินขากะเผลกตลอดชีวิต ผลจากการบาดเจ็บยังทำให้ขาขวาของเขาสั้นกว่าข้างซ้าย 3/4 นิ้ว
วิทัย ลายถมยา
พันเอก วิทัย ลายถมยา เกิดเมื่อวันที่ 16 ธันวาคม พ.ศ. 2513 เป็นบุตรชายของ พลตรี วิชาติ ลายถมยา และ นาง วิไลวรรณ ลายถมยา มีชื่อเล่นว่า "นัท" อดีตเป็นนักกีฬาขี่ม้า ได้รับเหรียญทอง ประเภทอีเว้นท์ติ้ง ในเอเชี่ยนเกมส์ครั้งที่ 13 จัดขึ้นที่ กรุงเทพมหานคร ซึ่งปัจจุบัน พันเอก วิทัย ลายถมยา เป็นคณะกรรมการบริหารสมาคมกี่ฬาขี่ม้าแห่งประเทศไทย และรับราชการทหารในตำแหน่ง ฝ่ายเสนาธิการ ประจำผู้บังคับบัญชา ปฏิบัติหน้าที่ ผู้บังคับหน่วยหน่วยม้าทรงประจำพระองค์ฯ
พันเอก วิทัย ลายถมยา ชื่อเล่น"นัท"เกิดเมือวันที่ 16 ธันวาคม พ.ศ. 2513 บิดา พลตรี วิชาติ ลายถมยา (เสียชีวิต) มารดา นาง วิไลวรรณ ลายถมยา เสธ.นัท มีความผูกพันกับกี่ฬาขี่ม้ามาตั้งแต่ เด็ก และได้เริ่มฝึกขี่ม้า ตั้งแต่อายุ 9 ขวบ เพราะบิดา (พลตรี วิชาติ ลายถมยา) รับราชการในหน่วยทหารม้า
เมื่อ พ.ศ. 2530 ได้เข้าศึกษาที่ โรงเรียนเตรียมทหาร เป็นนักเรียนเตรียมทหาร รุ่นที่ 30 (ตท.30) และเข้ารับการศึกษาต่อที่ โรงเรียนนายร้อยพระจุลจอมเกล้า เป็นนักเรียนนายร้อยพระจุลจอมเกล้า รุ่นที่ 41 (จปร.41) หลังจากสำเร็จการศึกษา เลือกรับราชการในเหล่าทหารม้า สังกัดกองพันทหารม้าที่ 29 รักษาพระองค์ฯ เป็นครูสอนขี่ม้าให้ทหารและเด็กๆ ต่อมาได้รับทุนการศึกษาจากกองทัพบกไปเรียนขี่ม้าที่ชิลี 1 ปี ตลอดเวลาที่ไปเรียนขี่ม้าก็เก็บตัวฝึกซ้อม ก่อนกลับมาคัดตัวติดทีมชาติ ในกีฬาขี่ม้าประเภทอีเว้นท์ติ้ง
เข้าร่วมแข่งขัน ขี่ม้าประเภทอีเว้นท์ติ้ง (ทีม) ซึ่งมีผู้ร่วมทีม พันตรีเฟื่องวิชชุ์ อนิรุทธเทวา,ร้อยเอกวิทัย ลายถมยา, ณกร กมลศิริ, ส.อ.มานะ สอนกระโทก  ในเอเชี่ยนเกมส์ปีพ.ศ. 2541 ที่กรุงเทพฯ จนคว้าเหรียญทองได้สำเร็จ
ปัจจุบัน พันเอก วิทัย ลายถมยา ได้รับการแต่งตั้งให้เป็นคณะกรรมการบริหารสมาคมขี่ม้าแห่งประเทศไทย และ ได้รับการพิจารณาให้เป็นกรรมการตัดสินกี่ฬาขี่ม้าของ สหพันธ์ขี่ม้านานาชาติ (FEI) โดยผ่านการทดสอบตามมาตราฐานของ สหพันธ์กีฬาขี่ม้านานาชาติ (FEI).ทั้งประเภท Dressage, Jumping, Eventing
นอกจากเป็นอดีตนักกีฬาขี่ม้าทีมชาติแล้ว พันเอก วิทัย ลายถมยา ยังเคยได้รับการคัดเลือกให้เป็นผู้จัดการทีมชาติไทยในการนำทีมนักกีฬาขี่ม้าทีมชาติไทย เข้าร่วมการแข่งขันในระดับนานาชาติ อาทิ ซีเกมส์ และ เอเชี่ยนเกมส์ ผลงานล่าสุด กีฬาซีเกมส์ครั้งที่ 29 ณ กรุงกัวลาลัมเปอร์ ประเทศมาเลเซีย ทำหน้าที่ผู้จัดการทีมขี่ม้าชุดซีเกมส์ 2017 โดยในการแข่งขันครั้งนี้ทัพนักกีฬาขี่ม้าทีมชาติไทยคว้า 2 เหรีญเงิน และ 2 เหรียญทองแดง เป็นต้น นอกจากนี้ยังเป็น ผู้ฝึกสอนกีฬาขี่ม้าหลัก และถวายงานด้านการทรงม้าแด่พระเจ้าหลานเธอ พระองค์เจ้าสิริวัณณวรีนารีรัตน์ โดยปัจจุบัน ปฏิบัติหน้าที่ ผู้บังคับหนวยม้าทรงประจำพระองค์ฯ ซึ่งเป็นหน่วยงานรับผิดชอบในการถวายงานด้านการทรงม้าแด่พระบรมวงศานุวงศ์
พันเอก วิทัย ลายถมยา จบการศึกษาสายสามัญจากโรงเรียนจิตรลดา รุ่นที่ 18 จากนั้นเข้ารับการศึกษาโรงเรียนเตรียมทหาร ในรุ่นที่30 ศึกษาต่อโรงเรียนนายร้อยพระจุลจอมเกล้ารุ่นที่ 41 (จปร.41) จบปริญญาโทด้านบริหารธุรกิจมหาบัณฑิต (MBA) จากสาถาบันราชภัฏสวนดุสิต
การศึกษาเพิ่มเติม
กาลเวลาพิสูจน์คน
"กาลเวลาพิสูจน์คน" เป็นเพลงของค็อกเทล กับไมค์ ภิรมย์พร เป็นซิงเกิลในปี พ.ศ. 2559 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 9 ตุลาคม พ.ศ. 2559 ในไอทูนส์ ส่วนมิวสิกวีดีโอได้เผยแพร่เมื่อวันที่ 9 มกราคม พ.ศ. 2560
โดยเพลงนี้ เป็นเพลงที่ ปัณฑพล ประสารราชกิจ หรือ โอม นักร้องนำได้เขียนไว้เมื่อ 3 ปีที่แล้วนำกลับมาทำใหม่ และมีภาพยนตร์สั้นความยาว 20:08 นาที แสดงโดย ฌอห์ณ จินดาโชติ และ พระแพง-จินตนัดดา อัตถวิบูลย์ ที่ได้เผยแพร่ในวันที่ 9 ตุลาคม พ.ศ. 2559เพลง "กาลเวลาพิสูจน์คน" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุด